Túrakód: G-TP\_m / Táv.: 1 km / Frissítve: 2021-10-10

Túranév: Teljesítésigazolás gyakorlóséta /Tanpálya\_m

Leírás:

Teljesítménytúránk 6 **résztáv**ból áll.
Teljesítése 7 **ellenőrzőpont**-igazolást igényel.

A rajt és a cél ugyanott található: Rajt-Cél *(Dózsa-ház)* /
**001QR** / N46 39.154 E20 15.191.

Az épület közelében van lehetőség parkolásra is.

*(A túra navigációjának elsődleges anyaga a letölthető nyomvonal. A leírás nem helyettesíti a nyomvonal használatát, csupán kiegészíti azt.)*

***1. résztáv:*** */Rajt-Cél (Dózsa-ház) - Tanpálya\_1 (Csongrádi út)/*
A rajt QR-kód beolvasását követően D-re, a boltíves híd irányába induljunk. Rövid lépcsőn jutunk fel a járdára, ezután keljünk át az úton. *(A nagy forgalom miatt alapos körültekintés szükséges!)*

A ligeti forgókapun belül a Széchenyi-emlékoszlop előtt jobbra *(ÉÉNY)* induljunk. A sétányon szűk 100 m-t haladva jobbunkon, a kerékpárút felőli oldalon egy fa törzsén találjuk első terepi ellenőrzőpontunkat *(****996QR****)*.

***2. résztáv:***

*/Tanpálya\_1 (Csongrádi út) - Tanpálya\_2 (Vecseri-foki út)/*
Korábbi menetirányunk szerint haladjunk tovább a sétányon! A saroknál balra *(DNY)* fordulva, 80 m-rel odébb balról, a parkoló felőli oldalon található a következő kontrollpontot, szintén egy fa törzsén *(****997QR****)*.

***3. résztáv:****/Tanpálya\_2 (Vecseri-foki út) - Tanpálya\_3 (Teniszpálya)/*Ballagjunk tovább a sétányon az eddigi irányba. A járdát elérve balra *(DK)*, majd egy rövid szakasz *(17 m)* megtételét követően ismét balra *(ÉK)* fordulva haladjunk. A járda végénél az elágazásban a sétányon jobbra *(DK)* fordulva, 25 m-rel arrébb találjuk csekkpontunkat *(****998QR****)*. Jobbról, a teniszpálya felőli oldalon egy ferdén növő fa törzsén keressük.

***4. résztáv:****/ Tanpálya\_3 (Teniszpálya) - Tanpálya\_3 (Teniszpálya)/*Időmérésből kimaradó résztáv!*(Az ellenőrzőpontnál, második csekkolás is szükséges!
Ez, minimum kettő perccel az elsőt követően tehető meg.)*

***5. résztáv:****/Tanpálya\_3 (Teniszpálya) - Tanpálya\_4 (Fő-sétány)/*Továbbhaladva az épület felé, S-alakban elhaladva a Kubikos-szobor előtt forduljunk rá a fő sétányra, melynek a túlsó végén megpillanthatjuk a forgókaput. Itt léptünk be a parkba. A keresztező sétány után nem sokkal, jobbra *(D)* be kell sétálnunk a füves, cserjés területre, hogy egy öreg fa törzsére kihelyezett kontrolltáblánkat elérjük *(****999QR****)*.

***6. résztáv:*** */Tanpálya\_4 (Fő-sétány) - Rajt-Cél (Dózsa-ház)/*
Visszatérve a sétányra, a park elhagyását követően balra *(ÉK)* tartva, a főúton átkelve jutunk vissza a kiindulási pontunkhoz, mely időközben célponttá alakult *(****001QR****)*.
*Ne felejtsük el, most is kezelnünk kell a teljesítésigazolást az általunk választott módon!*

Feldolgozták: Füsti-Molnár Viktória, Hernyik András, Valkai Árpád, Baráth László, 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*